Diari Oficial de la Generalitat Valenciana


Sumari del DOGV 4518, del 10-06-2003 (2003/6448)

RESOLUCIÓ de 23 de maig de 2003, del director gerent de l'IVAM, per la qual es concedix una beca de formació i perfeccionament per a l'Àrea de Gestió Interna de l'IVAM.
------------------------------------------------------------------------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6448


Organisme emissor
:   Institut Valencià d'Art Modern, IVAM

Tipus de document
:   Resolució

RESOLUCIÓ de 23 de maig de 2003, del director gerent de l'IVAM, per la qual es concedix una beca de formació i perfeccionament per a l'Àrea de Gestió Interna de l'IVAM. [2003/M6448]
  
Antecedents de fet
  
1. Per Resolució de 29 de gener de 2003, del director gerent de l'IVAM, es va procedir a la convocatòria de concessió d'una beca per a la realització de pràctiques professionals en l'Àrea de Gestió Interna de l'Institut Valencià d'Art Modern, IVAM, segons el que disposa el Decret 108/1992, de 6 de juliol, del Govern Valencià (DOGV núm. 3.123, de 07.02.2003), i es van aprovar les corresponents bases.
  
2. Finalitzat el procés de selecció, la comissió qualificadora, mitjançant acta de data de 23 de maig de 2003, proposa la candidata Mónica Muñoz Herrera com a concessionària d'una beca de formació i perfeccionament a desenvolupar en l'IVAM, en l'Àrea de Gestió Interna.
  
Considerant les facultats que m'atorga l'article 24 de la Llei 9/1986, de 30 de desembre, de la Generalitat Valenciana, i l'Orde de delegació de 30 d'octubre de 1997, del conseller de Cultura, Educació i Ciència, resolc:
  
Primer
  
Concedir una beca, en l'Àrea de Gestió Interna, a Mónica Muñoz Herrera.
  
Segon
  
La dotació econòmica de la beca serà de 7.200 euros, amb càrrec a l'aplicació pressupostària capítol 4 G480 del pressupost de l'IVAM.
  
Tercer
  
La duració de la beca serà d'un any, des de la incorporació del becari. El treball es desenvoluparà de dilluns a divendres amb l'horari que determine el cap del departament corresponent. Els beneficiaris presentaran una declaració jurada en el sentit d'acreditar la seua disponibilitat horària per al compliment del dit horari i quedarà condicionada l'adjudicació de la beca a l'efectivitat del seu compliment. En el supòsit que algun dels adjudicataris no puga complir l'horari establit, serà l'aspirant següent en l'orde de baremació el beneficiari de la beca en qüestió.
  
Quart
  
De conformitat amb l'establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar recurs potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
- El recurs de reposició haurà d'interposar-se davant el director gerent de l'IVAM en el termini d'un mes a comptar des del dia següent al de la notificació d'esta resolució.
  
- El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del dia següent al de la notificació.